Krishti i martuar? - 2003-11-07
Autori i romanit Kodi i Da Vincit, i kthehet këtij njeriu të Rilindjes, për të gjetur simbole të fshehta
Për shekuj me radhë jeta e Krishtit ka qenë burim veprash të mëdha, por nuk ka ndodhur shpesh që të vihen në diskutim faktet për jetën e tij. Ndërsa tani në shekullin e 21-të, është ngritur një hipotezë e pazakontë. Pyetja që shtrohet është: A ishte i martuar Jezu Krishti? Kjo është pyetja intriguese që shtrohet në romanin “The Da Vinci Code”, Kodi i Da Vincit, që ka patur një sukses të jashtëzakonshëm, duke shitur afro 4 milionë kopje këtu në Shtetet e Bashkuara. Leonardo da Vinci shkaktoi shumë polemika kur ishte gjallë, por edhe sot, shekuj pas vdekjes ai ngjall interesin tonë. Njeriu i Rilindjes që pikturoi Mona Lizën e mistershme, u bë një subjekt interesant për një shkrimtar të këtij shekulli. , thotë autori i romanit “Kodi i Da Vincit”, Dan Brown. Në librin e tij ai pohon se sekreti më i madh që Da Vinci na ka rrëfyer, mund të gjendet në pikturën e tij “Darka e fundit”. Por cili është ky sekret? Brown thotë se personi i ulur pranë Jezu Krishtit, nuk është Shën Gjoni, siç mendohej për një kohë të gjatë, por një grua, Maria Magdalena, e veshur si burrë. Ai thotë se kjo figurë duket shumë femërore dhe hapësira mes kësaj figure dhe Jezu Krishtit është në formën e një V-je, një simbol i lashtë i feminilitetit. Ky interpretim mund të tingëllojë i sforcuar, meqenëse bëhet nga një shkrimtar, por disa historianë arti gjithmonë janë intriguar nga një mundësi e tillë. Doktor Carlo Pedreti i një qendre në Firence që merret me studime mbi Leonardon, thotë se figura mund të jetë një grua. thotë ai. Dan Brown, sugjeron madje në librin e tij, se Maria Magdalena është e përfshirë në pikturë, sepse ajo në të vërtetë ishte e martuar me Krishtin. , thotë Margaret Starboard, autore e disa librave, mbi të cilat u bazua Dan Brown për të shkruar “Kodin e Da Vincit”. Ajo thotë se në Bibël ka të dhëna se Krishti ishte i martuar, nëse di se ku t’i kërkosh ato. Në Ungjillin sipas Gjonit, Maria Magdalena qan e vetme pranë varrit të tij, kur befasohet nga dikush që si përfundim është Krishti i Ringjallur. Ajo thërret dhe ai i thotë: Mos më prek! Mesa duket në ato momente ai është në një gjendje mes jetës dhe vdekjes. Kjo skenë gjendet në pikturat e shumë artistëve të mëdhenj perëndimorë, me titullin që në latinisht do të thotë “Mos më prek”. Por versioni më i vjetër i ungjillit, shkruar në greqisht, i shpjegon gjërat paksa më ndryshe. thotë Starboard. Por a do të ishte i pazakontë një përqafim i tillë nëse ata nuk do të ishin burrë e grua? , thotë Darryl Box, i Institutit të Teologjisë në Dallas. Por ai shton se një gjë e tillë nuk do të thotë që Krishti dhe Maria Magdalena ishin burrë e grua. Ai e sheh një afërsi të tillë si akt përkushtimi shprehur ndaj tij, pa u shqetësuar se çfarë do të mendonin njerëzit. Megjithëse shumë udhëheqës fetarë nuk e pranojnë që Krishti të ishte i martuar, vetë fakti që një hipotezë e tillë shtrohet dhe në qendër të saj është një pikturë e Da Vincit, ka bërë që njerëzit t’i kthehen me kënaqësi një interesi të rizgjuar për këtë artist misterioz.//kk//